Νησιωτική Γεωγραφία

### Διδάσκων: Κίζος Θανάσης

Περιεχόμενο του Μαθήματος

Ορισμοί νησιών, νησιωτικότητας και ελκυστικότητας περιοχών και νησιών. Ιστορία και ‘λειτουργίες’ των νησιών, με παραδείγματα και έμφαση σε Μεσογειακά και Ευρωπαϊκά νησιά. Παρουσίαση του ‘νησιωτικού προβλήματος’ και των αιτιών περιθωριοποίησης των νησιών, γιατί σήμερα θεωρούνται ως λιγότερο ευνοημένες περιοχές. Μελλοντικές προοπτικές των νησιών: ποιότητα εν(αντί) ποσότητας: Η στρατηγική για ένα βιώσιμο μέλλον των νησιών. Με την ολοκλήρωση το μαθήματος οι φοιτητές/τριες θα πρέπει να είναι σε θέση να:

* Κατανοήσουν και να χειριστούν διαφορετικούς ορισμούς και χρήσεις των νησιών,
* Κατανοήσουν τα διαφορετικά συμβολικά χαρακτηριστικά των νησιών και τις συμβολικές και εποχικές γεωγραφίες που προκύπτουν από αυτές,
* Χειριστούν ζητήματα ανάπτυξης νησιών.

Τρόπος Εξέτασης – Υποχρεώσεις Φοιτητών

(α) Ατομικές εργασίες

Οι φοιτητές/τριες πρέπει να ολοκληρώσουν και να είναι σε θέση να συζητήσουν στην αίθουσα 8 ατομικές εργασίες. Η επιτυχής ολοκλήρωση των εργασιών μπορεί να δώσει ως **2,5 μονάδες** από τον τελικό βαθμό ως εξής:

* 1 ως 3 εργασίες: 0 βαθμοί και **μη συμμετοχή στις εξετάσεις**,
* Πάνω από 4 εργασίες: βαθμολογία ανάλογα με τον βαθμό κάθε εργασίας με μέγιστο βαθμό ανά εργασία 0,3 μονάδες,

**Η παράδοση των εργασιών θα γίνεται αυστηρά στη διάλεξη που έχει οριστεί για τη συζήτηση τους και αυτοπροσώπως μόνο**. Σε περίπτωση αδυναμίας να έρθετε σε συνεννόηση με τον διδάσκοντα.

(β) Βιβλιογραφική Ατομική Εργασία

Η βιβλιογραφική ατομική εργασία θα αναλύει και θα συζητάει ένα επιστημονικό άρθρο στα Αγγλικά και μπορεί να πάρει ως 2,5 μονάδες από την τελική βαθμολογία. Η επιλογή του άρθρου είναι ελεύθερη και μπορεί να γίνει σε συνεννόηση με τον διδάσκοντα. Η παράδοση τους θα πρέπει να γίνει τουλάχιστον μια εβδομάδα νωρίτερα για να δοθούν πίσω διορθωμένες. Η εργασία πρέπει να έχει μέγεθος 1.000 με 2.000 λέξεις (μαζί με τη Βιβλιογραφία) θα παραδοθεί ψηφιακά και πρέπει να ακολουθεί την δομή των ατομικών εργασιών.

***Τίτλος***

* 1. ***Όνομα Συγγραφέα***
  2. ***Εισαγωγή – Θέμα της Εργασίας***
  3. ***Παρουσίαση ευρημάτων της εργασίας***
  4. ***Συμπεράσματα***
  5. ***Βιβλιογραφία*** (όπου θα πρέπει να αναφέρονται όλες οι πηγές που έχετε χρησιμοποιήσει)

(γ) Εξετάσεις

Οι εξετάσεις του εξαμήνου θα δίνουν τις υπόλοιπες πέντε (5) μονάδες του τελικού βαθμού. Τα θέματα των εξετάσεων προέρχονται από την ύλη των παραδόσεων και τις σημειώσεις του μαθήματος. Οι εξετάσεις δίνονται με τη δυνατότητα χρήσης βοηθημάτων και σημειώσεων από τους φοιτητές κατά τη διάρκεια τους.

Εργασίες:

1. Τι είναι νησί; Ορισμοί νησιών από διάφορες χώρες, διεθνείς οργανισμούς και τυπολογίες νησιών με βάση φυσικά ή ανθρωπογενή χαρακτηριστικά τους
2. Η νησιωτικότητα: τι κάνει ένα ‘νησί’, νησί; Ποια τα φυσικά και συμβολικά χαρακτηριστικά των νησιών;
3. Άνοδος και πτώση της οικονομίας και κοινωνίας των νησιών: παραδείγματα από ένα νησί
4. Πειρατεία και νησιά: στοιχεία και μύθος. Καραϊβική, Μεσόγειος – Αιγαίο, Ινδονησία, Κέρας της Αφρικής.
5. Φρούρια και πειρατόπληκτοι οικισμοί στο Αιγαίο
6. Τουρισμός και νησιά: χαρακτηριστικά των νησιών που προβάλλονται από ιστότοπους, εφημερίδες και περιοδικά
7. Τα νησιά ως τόποι εξορίας: παραδείγματα
8. Μεταφορές, πρόσβαση και απομόνωση: υπολογισμός της εικονικής απόστασης χειμώνα και καλοκαιριού για ένα νησί
9. Εποχικότητα και νησιά: Τι αλλάζει, ποιοι επηρεάζονται;
10. Εποχιακές ροές, υποδομές και επιπτώσεις στο περιβάλλον: παραδείγματα από νησιά.
11. Υπηρεσίες στα νησιά: Άρθρα από εφημερίδες και σχολιασμός τους για την υγεία στα νησιά
12. Υπηρεσίες στα νησιά: Άρθρα από εφημερίδες και σχολιασμός τους για την εκπαίδευση στα νησιά
13. Τα νησιά στη λογοτεχνία: διηγήματα ή βιβλία που έχουν γραφτεί για νησιά ή που διαδραματίζονται σε νησιά
14. Γεωργία και κτηνοτροφία στα Ελληνικά νησιά: λόγοι εγκατάλειψης και μεταβολών με παραδείγματα από νησιά
15. Η κοινωνία των νησιών του Αιγαίου: γήρανση και μείωση του πληθυσμού, αλλά και παραδείγματα πληθυσμιακής ανάκαμψης σε μερικά νησιά
16. Τουρισμός στα νησιά: τουρίστες και διανυκτερεύσεις σε επιλεγμένους προορισμούς. Ποιες οι επιπτώσεις στην οικονομία, κοινωνία και περιβάλλον των νησιών

Θεματολογία Διαλέξεων

Το μάθημα ολοκληρώνεται σε 13 διαλέξεις, 3ωρης διάρκειας η κάθε μια. Τα θέματα που θα αναπτυχθούν σε κάθε διάλεξη είναι:

|  |  |  |
| --- | --- | --- |
| **Α/Α** | **Θέμα Διάλεξης** | **Εργασίες** |
| **1**  **(12/2/24)** | Εισαγωγή στο μάθημα παρουσίαση του περιεχομένου και της προβληματικής του μαθήματος. |  |
| **2**  **(19/2/24)** | Ορισμοί των Νησιών, τυπολογία νησιών στον κόσμο. | 1. Τι είναι νησί; Ορισμοί νησιών από διάφορες χώρες, διεθνείς οργανισμούς και τυπολογίες νησιών με βάση φυσικά ή ανθρωπογενή χαρακτηριστικά τους |
| **3**  **(26/2/24)** | Η νησιωτικότητα και η ελκυστικότητα Περιοχών | 1. Η νησιωτικότητα: τι κάνει ένα ‘νησί’, νησί; Ποια τα φυσικά και συμβολικά χαρακτηριστικά των νησιών; |
| **4**  **(04/3/24)** | Η Ιστορία και οι ‘Λειτουργίες’ των Νησιών: . Τα Νησιά Φρούρια, Τα Νησιά Εμπορικοί Κόμβοι και Βιομηχανικοί Πόλοι, Τα Νησιά Ασφαλή Καταφύγια, Τα Νησιά Φυλακές | 1. Άνοδος και πτώση της οικονομίας και κοινωνίας των νησιών: παραδείγματα από ένα νησί 2. Πειρατεία και νησιά: στοιχεία και μύθος. Καραϊβική, Μεσόγειος – Αιγαίο, Ινδονησία, Κέρας της Αφρικής. 3. Φρούρια και πειρατόπληκτοι οικισμοί στο Αιγαίο |
| **5**  **(11/3/24)** | Η Ιστορία και οι ‘Λειτουργίες’ των Νησιών: Τα νησιά ως τόποι εξορίας, Τα Ιερά Νησιά, Τα Νησιά «Τουριστικοί Παράδεισοι», Τα Νησιά ως ‘Τόποι Παράδοσης’, Τα Νησιά ως Προστατευόμενες και Εύθραυστες Περιοχές | 1. Τουρισμός και νησιά: χαρακτηριστικά των νησιών που προβάλλονται από ιστότοπους, εφημερίδες και περιοδικά 2. Τα νησιά ως τόποι εξορίας: παραδείγματα |
| **6**  **(18/3/24)** | **ΚΑΘΑΡΗ ΔΕΥΤΕΡΑ (ΑΡΓΙΑ)** |  |
| **7**  **(25/3/24)** | **ΑΡΓΙΑ** |  |
| **8**  **(01/4/24)** | Μεταφορές και απομόνωση | 1. Μεταφορές, πρόσβαση και απομόνωση: υπολογισμός της εικονικής απόστασης χειμώνα και καλοκαιριού για ένα νησί |
| **9**  **(08/4/24)** | Εποχικότητα και νησιά | 1. Εποχικότητα και νησιά: Τι αλλάζει, ποιοι επηρεάζονται; 2. Εποχιακές ροές, υποδομές και επιπτώσεις στο περιβάλλον: παραδείγματα από νησιά. |
| **10**  **(15/4/24)** | Η Ελκυστικότητα των Νησιών: Υπηρεσίες και υποδομές | 1. Υπηρεσίες στα νησιά: Άρθρα από εφημερίδες και σχολιασμός τους για την υγεία στα νησιά   Υπηρεσίες στα νησιά: Άρθρα από εφημερίδες και σχολιασμός τους για την εκπαίδευση στα νησιά |
| **11 (22/4/24)** | Η Ελκυστικότητα των Νησιών: Συμβολικές διαστάσεις) | 1. Τα νησιά στη λογοτεχνία: διηγήματα ή βιβλία που έχουν γραφτεί για νησιά ή που διαδραματίζονται σε νησιά |
| **12**  **(13/5/24)** | Το ‘Νησιωτικό Πρόβλημα’: Οι εξελίξεις στο ευρύτερο κοινωνικο-οικονομικό σύστημα και η διαδικασία της περιθωριοποίησης των νησιών  Το ‘Νησιωτικό Πρόβλημα’ (Μέρος ΙΙ) και τα Ευρωπαϊκά νησιά - Μελλοντικές Προοπτικές Ποιότητα Εν(Αντί) Ποσότητας: Η Στρατηγική Για Ένα Βιώσιμο Μέλλον: | 1. Γεωργία και κτηνοτροφία στα Ελληνικά νησιά: λόγοι εγκατάλειψης και μεταβολών με παραδείγματα από νησιά 2. Η κοινωνία των νησιών του Αιγαίου: γήρανση και μείωση του πληθυσμού, αλλά και παραδείγματα πληθυσμιακής ανάκαμψης σε μερικά νησιά 3. Τουρισμός στα νησιά: τουρίστες και διανυκτερεύσεις σε επιλεγμένους προορισμούς. Ποιες οι επιπτώσεις στην οικονομία, κοινωνία και περιβάλλον των νησιών |
| **13**  **(20/5/24)** | **Παρουσίαση – διόρθωση ατομικών εργασιών** |  |